L'empresa de palletes comestibles Sorbos preveu produir mil milions d'unitats anuals en menys de dos anys\nLa firma, que tancarà el 2018 amb unes vendes de vuit milions d'euros, ja ha començat el procés d'ampliació de les línies de producció "per afrontar l'expansió a nivell mundial"\nACN Montornès del Vallès.-La companyia Sorbos, dedicada a la producció de palletes comestibles i biodegradables, preveu multiplicar exponencialment la seva producció en els propers dos anys. En una entrevista amb l’ACN, el cofundador de l’empresa, Víctor Manuel Sánchez, ha explicat que l’increment es durà a terme de forma gradual i que l’objectiu és arribar als mil milions d’unitats anuals. El proper mes de gener la companyia posarà en marxa una segona línia de producció que segons Sánchez els permetrà assolir aquesta fita. Tot plegat per seguir expandint el negoci que des d’una nau industrial de Montornès del Vallès (Vallès Oriental), ja arriba a una quarantena de països de tot el món. A curt termini, Sorbos treballa per aconseguir els permisos necessaris per entrar al mercat japonès i es planteja estendre la seva activitat a Austràlia.\nLa idea de crear una palleta comestible va sorgir ara fa cinc anys quan Víctor Manuel Sánchez, cofundador de Sorbos, treballava com a barman en hotels i restaurants. “Em van encarregar fer un còctel especial i quan el vaig enllestir vaig veure que la gent hi posava palletes de plàstic i no em va agradar”, comenta Sánchez que explica que es va plantejar oferir als consumidors “una experiència gastronòmica única afegint a la beguda una palleta comestible”. Amb l’ajuda d’un amic pastisser va tirar endavant el primer prototip de Sorbos. “Vam organitzar un acte on vam donar a conèixer les palletes i en veure l’èxit que va tenir la iniciativa entre les persones que van tastar-les vaig decidir muntar l’empresa”, afirma.En començar a indagar sobre el mercat i els possibles competidors, Sánchez va descobrir diversos corrents i organitzacions creades per combatre el consum massiu de canyes de plàstic. “Vaig veure clar que més enllà de l’experiència havia de fer un producte que fos sostenible per conscienciar la societat sobre la necessitat de reduir els residus plàstics”, comenta el responsable de Sorbos que remarca que l’empresa no utilitza aquest material en cap de les seves fases de producció ni tampoc en el ‘packaging’. Un procés de creació complexPer aconseguir la fórmula del producte, Sorbos va demanar ajuda a un equip d’enginyers alimentaris. “Calia tenir en compte aspectes com la rigidesa i la durabilitat de les palletes, i sobretot que no alteressin el gust de la beguda on s’utilitzaven”, indica.En el moment de produir les palletes l’equip de Sánchez també va topar nombrosos entrebancs. “Com era un producte tan innovador, no trobaven cap col·laborador en el mercat que ens pogués ajudar a fabricar-lo”. Finalment van decidir provar sort a Itàlia i van contactar amb una empresa que va accedir a fer la primera línia de producció de Sorbos.D’aquesta forma, i un cop van disposar de la maquinaria, Sánchez i el seu soci van començar a fabricar les palletes en un petit taller de Les Franqueses del Vallès. “Vam presentar-nos al certamen Pascual Startup 2016 i vam tenir la sort d’obtenir un premi d’entre més de 250 candidatures d’startups”, explica. Aquest guardó els va servir per donar-se a conèixer i començar a expandir la seva activitat.En poc temps el negoci ha crescut exponencialment, de forma que Sorbos ha substituït el petit taller de Les Franqueses per una nau de 2.000 metres quadrats ubicada a Martorelles. Fa un parell de mesos es va posar en marxa un segon torn de producció, que ha permès a la firma duplicar la fabricació, assolint 1,8 milions d’unitats mensuals. A partir del proper mes de gener, l’empresa té previst implantar una seva segona línia de producció en aquesta instal·lació. “Estudiarem la capacitat de fabricació de les noves màquines, però la idea és anar replicant les línies fins arribar als mil milions d’unitats anuals”, comenta Sánchez que assegura que és la xifra que necessiten assolir per fer front al pla d’expansió del negoci. Pel que fa a les vendes, l’empresa tancarà el 2018 amb un volum de vuit milions de canyetes comercialitzades.Actualment Sorbos està present en una quarantena de països i té previst estendre la seva activitat al Japó i Austràlia a curt termini. Així mateix, confia que l’actual plantilla, formada per una vintena d’empleats creixi fins la cinquantena en un parell d’anys.Vuit gustos diferents Sorbos compta amb palletes de vuit sabors diferents: llimona, llima, maduixa, gingebre, xocolata, poma verda, canyella i sabor neutre. La composició d’aquests elements és 100% natural, no contenen al·lèrgens i conserven la seva rigidesa després de submergir-se en líquid. A més, l’empresa oferieix la possibilitat de personalitzar les palletes amb serigrafies. “Alguns hi posen el nom de l’empresa o en el cas de particulars, per exemple, el nom d’una parella per repartir-les en un casament”.A banda de les palletes, la companyia treballa per convertir altres productes de plàstic d’un sol ús en materials biodegradables o comestibles. “Tenim quatre prototips sobre la taula”, ha avançat Sánchez que no ha volgut donar més detalls.


El Parc Natural renova la Carta Europea de Turisme Sostenible El Parc Natural renova la Carta Europea de Turisme Sostenible – MónTerrassa\nEl Parc Natural renova la Carta Europea de Turisme Sostenible\nEl parc ha aprovat una estratègia i programa d’actuacions pels propers quatre anys\nRedacció 5 de Juny de 2021 13:23\nEls parcs naturals del Montseny i de Sant Llorenç del Munt i l’Obac han sol·licitat a la Federació Europarc la renovació de l’acreditació de la Carta Europea de Turisme Sostenible (CETS) pel període 2021-2025. Ambdós parcs han aprovat una estratègia i programa d’actuacions pels propers quatre anys. El Parc Natural i Reserva de la Biosfera del Montseny i el Parc Natural de Sant Llorenç del Munt i l’Obac estan acreditats amb la CETS des de l’any 2011 i els parcs del Garraf, d’Olèrdola i del Foix, des del 2017. Tots desenvolupen una estratègia turística sostenible elaborada i consensuada amb els agents implicats de la zona.\nEl Pla d’acció per al període 2021-2025 es va aprovar per unanimitat el 16 de febrer en el Fòrum Permanent de la Carta Europea de Turisme Sostenible (CETS) del Parc Natural de Sant Llorenç del Munt i l’Obac, que es va celebrar en línia. El document consta de set grans línies d’actuacions per garantir un desenvolupament turístic compatible amb la conservació del territori. Les línies d’actuacions en que es basa el pla d’acció de la CETS, són el suport a la protecció i conservació del patrimoni natural i cultural; Implicació del visitant en la millora de l’experiència turística; Impuls de l’economia local del sector turístic i complementaris; Reforç dels nuclis pel que fa a l’àmbit turístic; Foment de la cohesió territorial i social; Destinació turística sostenible, i, finalment, Governança participativa.\nEl Pla d’acció 2021-2025 és una proposta de treball col·laboratiu entre els diferents agents privats i públics que treballen i gestionen el territori del Parc Natural, i que s’ha portat a terme d’una manera participativa per tal que esdevingui una eina que involucri i facin seva tots els agents implicats. Durant el mes de març, els documents del Parc Natural i Reserva de la Biosfera del Montseny i del Parc Natural de Sant Llorenç del Munt i l’Obac van ser enviats a la Federació Europarc per a la seva aprovació definitiva i per procedir al tancament i auditoria del Pla d’acció anterior, per part de la Federació.


Gerard Figueras, President de la JNC: de desembre 2011\nanant, seguint el camí dret,\namb el sac de gemec i la flauta!\ntempre es troba el camí de Betlem,\nJosep Maria de Segarra i de Castellarnau\nPublicat per Gerard M. Figueras i Albà a 4:15\nPer la via judicial. El Govern de la Generalitat ha anunciat que, en front de la deslleialtat i l’incompliment de l’Estat respecte els 759 milions d’euros que deu a Catalunya, aquest serà el següent pas. És un fet inèdit en la democràcia espanyola, però són temps de canvi, on estem veient coses que fa pocs anys creiem impensables. En qualsevol cas, era necessari que el nostre Govern fes un gest d’autoritat, perquè hi ha coses que no podem deixar passar.\nL’Estat espanyol que tenim al davant porta una careta de modernitat, però segueix arrossegant els mateixos vicis d’institució arnada que sempre ha tingut. Els governants espanyols que el condueixen fan trampa, i la darrera jugada dels 759 milions és una fita més en una llarga cursa. Aquest cop, quan estem sota la lupa de les institucions europees, l’Estat fa una maniobra per reforçar un discurs que fa temps que sentim: Que els problemes de dèficit de l’Estat són culpa de les autonomies, una mostra evident que s’hi ha de “posar ordre” (i ja sabem a quina comunitat autònoma es refereixen quan parlen de “les autonomies”). Certament, les finances de les comunitats autònomes pateixen, especialment quan l’Estat incompleix els seus compromisos i els nega el que per llei els pertoca.\nI no ens podem quedar de braços plegats. La decisió del Govern de la Generalitat de portar l’Estat als tribunals és un primer pas imprescindible. Però hem d’anar pensant en altres respostes, no ja purament governamentals, sinó ciutadanes. Perquè l’únic llenguatge que entenen des de Madrid és el dels fets consumats.\nEl 1899, l’Estat espanyol va realitzar una pujada d’impostos desmesurada per tal de sufragar el fracàs colonial de 1898. Aquesta va ser la causa del Tancament de Caixes, una insubmissió generalitzada per part dels contribuents de Barcelona, que es van negar a pagar uns impostos abusius. Avui una acció com la d’aleshores no és factible, però tenim la mateixa obligació moral, la de prendre mesures que deixin clar, de tal manera que els espanyols no puguin ignorar, que als catalans no se’ns pot prendre el pèl i els diners contínuament. I per això és hora de buscar resposta a la següent pregunta: En el segle XXI, com seria l’equivalent d’un tancament de caixes?\nPublicat per Gerard M. Figueras i Albà a 17:35\nEtiquetes de comentaris: ciu; jnc\nPotser ens queda lluny, perquè han passat moltes coses des d’aleshores. Però el 8 de febrer, no fa ni un any, el president Mas es reunia amb el president espanyol Rodríguez Zapatero. Feia algunes setmanes del canvi de govern a Catalunya, i la terrible situació financera de la Generalitat ens queia a sobre com un gerro d’aigua freda. D’aquella reunió el president Mas en sortia amb un “compromís” del president espanyol, el de transferir a Catalunya 759 milions d’euros d’acord amb el que estableix l’Estatut. No era un cas de generositat, simplement el Govern central complia la llei, però prou bé que recordem com aquells dies els qui sempre reien les gràcies als socialistes no paraven de lloar la “lleialtat institucional” i la “responsabilitat” d’un govern presumptament amic de Catalunya.\nI arribats on som, de tots és sabut que ara l’Estat es nega a pagar el que deu, encara que als pressupostos pel 2011 tenia una partida destinada a aquest fi. Estic segur que molts compartim el mateix sentiment: Ràbia, però no sorpresa, perquè ja sabem que les promeses de Zapatero són i seran paper mullat. No és un cas d’insolvència, perquè l’Estat tenia aquest diners previstos. Com ha dit el conseller Mas-Colell, és un cas de barra, pura i simple. De voler fer la punyeta fins a l’últim minut, encara que això tingui conseqüències pels ciutadans que necessiten els serveis públics de la Generalitat.\nPodem treure diverses lliçons d’aquest assumpte: Per començar, que els governants espanyols ens maltracten ja no només per interès, sinó a vegades simplement per la satisfacció de deixar clar qui mana, encara que els quedin pocs dies. Però la lliçó més important és que mentre l’Estat tingui la clau de la caixa, mentre l’Estat sigui qui recapta els impostos i els catalans haguem d’anar a pidolar transferències que no arriben, no ens mourem d’on som. La lliçó és que el que tots sabem es torna a fer evident: Que només amb un sistema de finançament en que la Generalitat recapti tots els impostos generats a Catalunya podrem avançar. La darrera broma pesada del govern Zapatero és una prova més que l’únic camí és el Pacte Fiscal.\nPublicat per Gerard M. Figueras i Albà a 10:34\nEtiquetes de comentaris: mas colell; pacte fiscal


Revisió: 'Millor trucar a Saül', la temporada 2, episodi 8, 'Fifi', és preparat per a desastres - Televisió | Maig 2022\nRevisió: 'Millor trucar a Saül', la temporada 2, episodi 8, 'Fifi', és preparat per a desastres\nREVISTA DE L’ÚLTIMA SETMANA: “Better Call Saul”, Episodi 7 de la Temporada 2, “Inflable”, mostra els veritables colors de Jimmy\nKim oficialment dispara el tret de sortida d’HH&M, tot i saber que serà una lluita per a ella mantenir Mesa Verde, el nou client exuberant que acaba de signar; cosa que gairebé aconsegueix, gràcies a un lloc de vendes d'assassins durant el dinar. Malauradament, quan Chuck coneix la seva decisió de negociar amb Jimmy, agrupa tota la seva força per anar a l'oficina com 'normal'. Sense ni tan sols el benefici d'un vestit folrat d'esplai, pot parlar amb Mesa Verde amb èxit. es queda amb HH&M, però s’esfondra el segon que surten.\nJimmy, que està ocupat a robar-li un tret per al que sens dubte serà un altre èpic comercial de televisió, rep la trucada a revisar Chuck i, en observar l'estat catatònic de Chuck, s'adona que té l'oportunitat d'ajudar a Kim a tornar a Mesa Verde ... Saboteant un grup. dels tràmits de Chuck.\nAh, i en Mike té un ull a Hector Salamanca i una mànega de aspecte súper divertit clavada amb les ungles. Aposta que serà molt útil per a tots!\nSí, és la corbata i la taràntula. Com es va predir la setmana passada, en funció dels patrons establerts durant la primera temporada.\nFem servir aquest espai, mentrestant, per celebrar-ho aquell tret d'obertura. Perquè wow. Aquests quatre minuts i 25 segons d'elegants moviments de càmera es van fer de manera senzilla que, sincerament, no volem saber com ho van fer (tot i que la història que hi ha al darrere és sens dubte fascinant). Coneguda per la longitud, no va superar l'èpica batalla del projecte d'habitatge de la temporada 1 de 'Detectiu Veritable', però la manera com 'Saül' va prendre quelcom relativament mundà i el va convertir en un dels moments més cinemàtics de l'any és només una novetat.\nJeez, de vegades no hi ha res a mencionar, però Jimmy es va superar realment aquesta setmana. No sóc expert jurídic, però fer servir un altre frau especial es pot trobar amb els tràmits d'un altre advocat. I també hi ha tota la cosa que es pot esbrinar-en-una-militar-base-sota-falsa-falsa pretensió. Mulder ho feia sempre a 'Els fitxers X' i sempre es produïa problemes.\nMentrestant, no hi ha tècnicament cap llei contra la personalització d’una mànega tal i com va fer Mike. Però, atès que l'episodi de la setmana que ve es titula 'Clailed', segurament tornarem a això.\nRecordar el que no ha passat encara (el lligam de 'Breaking Bad')\nSí, aprofundim en els fonaments de l’empresa familiar de Salamanca, després d’un home de lliurament amant de l’artsicle des d’un punt de control de la duana dels Estats Units a la frontera fins a la gelateria local de Salamanca (estranyament anomenada El Griego Guiñador - 'el grec que fa l'ullet'>\nEnron i WorldCom es van deixar caure com van passar ahir, ja que des de la perspectiva d’aquest programa ho van fer, confirmant una vegada més el període de temps lliure de la sèrie a partir del 2002.\nHem estat esperant tota la temporada, segons sembla, per al moment en què Jimmy passaria la línia i sabotariaria, per sempre, la seva relació amb Kim perquè sempre semblava inevitable que el seu final fos, d’alguna manera, culpa seva. El fet que Jimmy fes alguna cosa profundament poc ètic per “ajudar” a Kim no és sorprenent, però sabotejar els documents de Chuck és potser més directe del que ens havíem previst. De manera clàssica 'Saül', és alguna cosa microscòpica que sens dubte esclatarà en alguna cosa sísmica i l'únic que agraïm és el fet de ser paperassa. Mai ningú no ha estat assassinat per la paperassa ... correcte> El gran discurs del major Colvin de 'The Wire' sobre els compromisos cívics i 'el tipus de treball policial que val la pena fer una bala'.\n'Perquè el Pop Pop és un adult i un adult són estúpids'.\nMike pot ser un assassí, però resulta que els assassins també poden ser un avi meravellós, tant si es tracta de parlar la petita veritat al petit Kaylee, deixar-la jugar (amb molta cura) amb les eines elèctriques i fer tot el que calgui per mantenir-la segura. Pots acusar a Mike de moltes coses, però ens fa desaprofitar una mica el nostre avi.\nNo hi ha referències de pel·lícules explícites aquesta setmana, però si ha passat un temps des que vas veure 'His Girl Friday', la pel·lícula que va triar Mike, hauríeu de solucionar-ho. Una de les grans comèdies de cargol de sempre. Està disponible per reproduir-lo a Hulu, Netflix i Amazon Prime, així que no teniu cap excusa per no veure-ho.\nJa és la setmana que ve? Ja és la setmana que ve? Ja és la setmana que ve? Perquè no podem esperar la setmana que ve.\nLLEGIR MÉS: El repartiment i creadors de 'Millor truca a Saül' Aren ’; t Interessats per la felicitat de sempre


Club Hoquei Mataró » Bona imatge del Juvenil al Campionat de Catalunya\nper Raül Sala i Maria Jose Graupera\nEl sorteig era complicat, el juvenil del Club Hoquei Mataró se las havia de veure amb el Maçanet, club amfitrió del Campionat de Catalunya, l’Arenys de Munt i el FC Barcelona, equips que eren favorits per endur-se la copa i que van acabar jugant la final de la competició. Tot i la inexperiencia els nois dirigits per l’Oriol Lladó han fet un bon campionat, donant una gran imatge i competint de tu a tu contra els millors.\nEn el primer partit contra el Maçanet els groc i negres van superar els nervis i van signar un gran partit, en el que van estar apunt d’endur-se els tres punts. Al final el Maçanet va empatar el partit a 4 gols, pero l’igualada entre Barça i Arenys feia que tot estigués obert de cara a la segona jornada.\nDissabte es veien les cares amb el FC Barcelona. Els blaugranes van portar l’iniciativa al marcador, amb un 2-0 a la primera part, pero els mataronins van sobreposar-se fins a forçar el 3-2. Tot i l’esforç realitzat per l’equip, i portar al límit a un dels grans equips del campionat no s’aconseguia puntuar.\nEn l’últim partit de la primera fase el Mataró se las veuria amb un potentísim Arenys de munt. Un cop més el juvenil feia un autentic partidas, tot i patir dos penals en contra, l’equip donava la cara i gairebé aconsegueix la classificació per a les semifinals del torneig. amb 4-4 s’arribava a un apretat final on tot podia passar, fins que a l’últim segon els arenyencs feian el cinquè i deixaven fora als de la capital del Maresme.\nPel 5è i 6è lloc del torneig el Mataró havía de jugar amb el Caldes. Després d’una dura jornada contra els favorits els jugadors pagarien el cansament i la inexperiencia en competicions d’aquesta mena. Caurien per 1 a 3, tancan la seva participació i quedan en sissè lloc del Campionat de Catalunya.\nTot i no assolir el campionat el juvenil del CH Mataró ha competit en tot moment contra els millors equips base de l’estat i segurament d’Europa, assolint grans moments de joc en una competició molt complicada que segurament servirà d’experiencia per a futurs compromisos. Ara toca gaudir de la gran feina feta i pensar en la temporada que vinent, on els esperen grans reptes.\nEls integrants del Juvenil del CH Mataró:\n– ALEX RODRIGUEZ GRAUPERA\n– CONRAD XICOTA HERNANDEZ\n– BERNAT ROMERO BERNABEU\n– GERARD CAMPDEPADROS EURAS\n– POL MARCEL VERDEJO ARJONA\n– ADRIA BLANQUEZ LORENZO\n– GUILLEM CARBONELL PASCUAL\n– POL FARRAS SANCHEZ\n– RAMON FERNANDEZ TIRADO\n– ORIOL LLADÓ PEREZ\n– TINA LORENZO VAQUERIZO\n– JOSE MANUEL FERNANDEZ NUÑEZ\n– ALEIX CASTELLSAGUER SERRA\n– ALBERT LARREA DEL VILAR


Reproducció en continu o reprod\nLa protecció contra els ciberatacs és, des de fa temps, una de les grans preocupacions dels usuaris d’internet, tant particulars com institucionals o d’empreses.\nHem d'escriure wifi o Wi-Fi?\nEl hacktivisme és una forma d'activisme que utilitza la xarxa Internet com a espai de lluita ideològica, mitjançant l'execució d'accions que destorbin la presentació normal dels llocs\nL'actualitat informativa ha posat recentment un terme especialitzat de l'àmbit de la informàtica en la veu, els tuits, les notícies i les converses de molta gent.\nAquests dies es parla de la Fira del Llibre Infantil i Juvenil de Bolonya, en què la literatura catalana és la convidada d'honor. Entre les novetats que hi presenten els autors, il·lustradors i editors catalans, hi tenen un pes rellevant les obres que es presenten en diversos suports digitals.\nQuè s'amaga a la xarxa? El web profund i el web fosc\nEl web profund (en anglès, deep web) és la part del sistema web que, per la seva estructura de construcció, no pot ser classificada per cercadors ni directoris.


Postgrau en Lideratge, habilitats directives i desenvolupament directiu en organitzacions de salut | UManresa\nPostgrau en Lideratge, Habilitats Directives i Desenvolupament Directiu en Organitzacions de Salut\nNovembre 2021 - Maig 2022\nEl Postgrau en Lideratge, Habilitats Directives i Desenvolupament Directiu en Organitzacions de Salut s'orienta a acompanyar el desenvolupament de comandaments i directius, facilitant coneixements, tècniques, metodologies, eines, que promoguin l'impuls del seu lideratge, de la gestió de la seva activitat i la direcció d'equips de treball de manera més eficient.\nEl programa inclou casos pràctics, simulacions i dinàmiques de grup per tal d'aprofundir en les habilitats directives, i dinar-networking amb interacció amb el professorat i la resta de companys. Alhora també introdueix eines d'autoconeixement Discovery Insights.\nAdreçat a: Directius i comandaments d'empreses i organitzacions de la salut.\nCalendari: del 24 de novembre de 2021 al 18 de maig de 2022\nHoraris: Dimecres, de 9.30 h a 19 h\nValència, 333, planta baixa\nT. 93 209 36 99\nAcreditació: Postgrau en Lideratge, Habilitats Directives i Desenvolupament Directiu en Organitzacions de Salut expedit per la Universitat de Vic - Universitat Central de Catalunya.\nEn el cas de no disposar de titulació universitària, s’obtindrà el títol de Certificat d’especialització expedit per la Universitat de Vic – Universitat Central de Catalunya.\nCurs bonificable: Aquesta formació pot ser bonificable per l’empresa mitjançant la Fundación Estatal para la Formación en el Empleo, en funció del crèdit que tingui disponible. Alternativament, en el cas que la formació es realitzi en horari laboral, l’empresa pot bonificar-se els costos salarials de les hores que el treballador inverteixi en la seva formació com a PIF – Permís Individual de Formació.\nSol·licita informació sobre la propera edició\n· Pot consultar informació addicional sobre protecció de dades a política de protecció de dades.\nUn postgrau intens per créixer personalment i professionalment\nalumna del postgrau\nEl Centre Internacional de Formació Contínua de la UManresa es reserva el dret d’anul·lar el programa si la quantitat d’inscripcions no és suficient per a la seva realització. En aquest cas es comunicarà als participants per tal de procedir a efectuar el retorn del pagament.


25/01/15. Refundació per fases. - Gironès per la independència\n25/01/15. Refundació per fases.\nRefundació per fases\nCDC enceta un procés que culminarà al congrés per tal de regenerar l'ideari, renovar la direcció i protegir el funcionament del partit després de l'esclat del cas Pujol\nEs planteja reobrir el codi ètic i identificar els espais de risc\n25/01/15 02:00\t- BARCELONA - ODEI A.-ETXEARTE\nJosep Rull, Artur Mas, Lluís Corominas i Francesc Homs en el darrer consell nacional de partit, a Bellaterra Foto: JUANMA RAMOS.\nactual política de publicació\nla independència amb un discurs social\nCDC engegarà a final de febrer una refundació per fases. Sobreviure al naufragi polític del fundador per la confessió de l'herència sense declarar, rescatar la marca del partit i consagrar la renovació de la cúpula són alguns desafiaments a què s'enfronta la direcció convergent. La formació d'Artur Mas entoma un procés de catarsi progressiu que preveu culminar en el congrés en què posarà data definitiva en un consell nacional extraordinari que es farà a finals de febrer. Llavors els quadres convergents aprovaran el calendari de la refundació, que culminarà amb la cita congressual però que començarà molt abans. El màxim òrgan de decisió del partit es podria convocar al juliol o després de les eleccions del 27-S, segons fonts de la direcció, que busca el millor encaix en un any amb tres convocatòries electorals (les municipals, les catalanes i les espanyoles).\nEl comitè de direcció i l'executiva tancaran el calendari congressual i l'elevaran al consell nacional. Com que es tracta d'una refundació compassada, la direcció calcula presentar-se a les eleccions del 27-S amb una llista renovada encara que no s'hagi fet el congrés, al fil del relleu generacional i de projectes que CDC va encetar en les últimes eleccions municipals. Un cop paït l'escàndol polític que va provocar la confessió de l'expresident fundador, Jordi Pujol, que havia tingut diners sense declarar a l'estranger durant 34 anys, i la imputació prèvia d'Oriol Pujol, exsecretari general, en el cas de les ITV, el capítol de la transparència i la regeneració és un dels essencials. Segons fonts de la direcció, CDC es planteja reobrir el codi ètic que va aprovar el 2013, després de l'esclat del cas Millet i el de les ITV, pel qual Oriol Pujol ja havia estat imputat. Llavors el document va evitar regular el procediment d'actuació en relació amb els casos d'imputació d'un dirigent. El partit també explora un sistema per detectar els espais de risc, els més exposats a pràctiques irregulars que la formació de Mas vol extirpar amb el lema “corrupció zero”. El coordinador general de CDC, Josep Rull, insisteix des de fa mesos en la idea de les “parets de vidre”. És a dir, en la implantació de mesures de transparència que vagin més enllà de l' actual política de publicació dels comptes del partit al web. Per primera vegada en molt de temps, per exemple, CDC va fer un debat de 40 minuts sobre l'estat dels comptes del partit en l'últim consell nacional, al cap de setmana passat, en un intent de mudar la pell cap al partit “porós” que reivindica l'actual comitè de direcció capitanejat per Rull. Dins del que Convergència qualifica com a “eix ètic”, també s'inclou la implantació de nous mecanismes per a la presa de decisions que permetin que les bases participin més en les decisions del partit, a partir de l'aplicació de la “democràcia electrònica”. Després que ho hagin demanat algunes veus, han plantejat introduir primàries per a l'elecció de la direcció.\nEl partit de Mas farà coincidir la refundació amb el pas definitiu a l'independentisme. La formació ja va incloure l'estat propi en l'última ponència aprovada en el congrés del 2012, però era una assumpció tímida. Literalment, el document propugnava “promoure el debat en el si de la societat per tal de construir l'estat propi que ens garanteixi la pervivència com a nació i la viabilitat com a societat”. Ara CDC es predisposa a deixar definitivament enrere la idea de reconstrucció nacional i de recuperació de l'autogovern amb què es va fundar CDC, fa quaranta anys a Montserrat, i es prepara per adaptar-se a la defensa i a la gestió des de les institucions de l'estat independent. Per dotar de profunditat les seves bases ideològiques, de fet, al febrer de l'any passat la formació de Mas ja va celebrar una convenció nacional per definir els pilars de l'estat català amb un èmfasi especial en les polítiques socials.\nCDC reivindica la vella ànima de pal de paller del catalanisme i rebutja emmarcar-se en un espectre ideològic concret. El procés de refundació en què treballa la direcció del partit també evita un enquadrament que podria acotar massa el seu electorat potencial, i planteja actualitzar els valors que n'han de mantenir el cos doctrinal: la definició de l'estat del benestar, la confiança en la societat civil organitzada, la igualtat d'oportunitats, l'ascensor social i la meritocràcia.\nI les sigles? Després de la transició a “Convergents”, el qüestionament de la marca està en curs. Però la direcció de CDC rebutja que aquest punt capitalitzi l'atenció. Diuen que busquen més que un canvi de façana.\nMas diu a Duran que el plebiscit depèn dels partits\nEl president de la Generalitat, Artur Mas, no considera que CDC i UDC corrin el risc de trencament per les eleccions del 27-S, en què els convergents estan determinats a presentar-se amb un programa electoral desacomplexadament independentista. Després que Josep Antoni Duran i Lleida va qüestionar que les eleccions del setembre es puguin considerar plebiscitàries, Mas va admetre que formalment no ho poden ser però li va respondre que han de ser els partits els que li donin aquest “caràcter”. A més, va sentenciar que les “amenaces velades” de l'expresident del govern espanyol José María Aznar contra Catalunya només provoquen que l'independentisme creixi.


L’FDM de Torrent impulsa una nova manera de practicar esport a casa amb classes virtuals monitorades en directe – RiberaTV\nL’FDM de Torrent impulsa una nova manera de practicar esport a casa amb classes virtuals monitorades en directe\nEls torrentins i torrentines podran seguir en forma gràcies a les noves tecnologies i a un programa d’activitats que començaran dilluns que ve\nEn l’actual situació d’estat d’alarma, i amb l’entrada en vigor de noves mesures per a contindre l’expansió del COVID-19, i suposen l’accés a instal·lacions esportives, l’Ajuntament de Torrent, a través de la Fundació Esportiva Municipal, i en col·laboració amb GD Esports, posa en marxa un nou projecte que pretén facilitar la pràctica esportiva dels qui no volen renunciar als beneficis d’un estil de vida saludable.\nAmb aquest objectiu, l’FDM posa a la disposició dels veïns de Torrent una nova manera de practicar diverses activitats i exercicis físics, des de casa i amb l’ajuda dels monitors que dirigeixen cada activitat. “Es tracta d’accedir a una classe en directe, com si estiguérem en el gimnàs, amb la possibilitat d’interactuar de manera virtual amb el monitor o amb els companys”, explica Susi Ferrer, regidora d’Esports.\nAquesta nova iniciativa impulsada per l’àrea d’Esports naix mantenint el mateix esperit de la plataforma ‘Torrent en forma’ (www.torrentenforma.es), que es va posar en marxa durant els primers dies del confinament domiciliari durant el primer estat d’alarma per a poder donar una alternativa als veïns i veïnes de Torrent que volgueren mantindre les seues rutines.\nEn aquesta nova aventura esportiva virtual, els monitors de GD Esports ens ofereixen unes sessions en directe amb les classes o activitats esportives que, dues vegades per setmana, s’emetran des de les instal·lacions de l’aula polivalent del pavelló municipal El Vedat de Torrent.\nPer a participar en aquestes reunions virtuals és necessària la inscripció prèvia com a usuari/a de la FDM, perquè l’accés a la videoconferència es fa amb l’enllaç que cada usuari/a rebrà en el seu correu electrònic, on s’indica l’adreça específica per a la connexió i l’hora de cadascuna de les classes que estan programats. D’aquesta manera, es limita el nombre de persones en cada activitat -com succeeix en les classes presencials- i es facilita la interacció entre tots els participants, i del monitor amb els seus alumnes. Així que només es necessita disposar d’un compte de correu electrònic i un dispositiu amb el qual connectar-se en directe a les videoconferències grupals, ja siga amb un telèfon mòbil, una tauleta o un pc, per a poder gaudir de les classes.\nPer a inscriure’s com a usuari de la Fundació Esportiva Municipal podem dirigir-nos a la seua pròpia pàgina web en www.fdmtorrent.com i en la ‘àrea d’abonats’ buscar l’opció ‘inscripció’, o bé contactar amb les oficines de la fundació per a sol·licitar cita prèvia, en el telèfon 961 562 346, on ens atendran en horari de 09.00 a 13.00, de dilluns a divendres.\nUna iniciativa en la qual destaca sobretot la novetat de l’accés a la pràctica esportiva mitjançant l’ús de les noves tecnologies i que, al mateix temps, permet als ciutadans adaptar les seues rutines a les restriccions i limitacions d’aquesta nova situació.\nL’FDM de Torrent impulsa una nova manera de practicar esport a casa amb classes virtuals monitorades en directe added by Grup Televisió on 22 gener, 2021


La creu: senyal d'amor i de vida! - Diari de Girona\nLa creu: senyal d'amor i de vida!\nfrancesc pardo 11.09.2020 | 23:21\nLa creu: senyal d'amor i de vida! Diari de Girona\nEl dilluns dia 14 celebrem la festa de l'Exaltació de la Santa Creu. És una antiga festa cristiana que té el seu origen a Jerusalem al segle IV amb la consagració d'una església al lloc de la Crucifixió, on varen guardar la relíquia de la creu de Jesús, trobada per santa Elena, i la tomba de la Resurrecció. Més endavant, l'any 614, el rei persa Cosroes II conquerí Jerusalem, es va emportar la creu i la va posar sota els peus del seu tron, com a signe de menyspreu al cristianisme. L'any 628 l'emperador Heracli el va vèncer, va recuperar la creu i la retornà solemnement a Jerusalem, portant-la personalment per la ciutat. Des de llavors, aquell fet es recorda litúrgicament com l'Exaltació de la Vera Creu (de la veritable creu).\nPodem recordar l'antiga pràctica cristiana que es feia durant aquesta festa: el mossèn, des de la creu de terme o des del campanar o comunidor del poble o de la vila, beneïa amb la relíquia de la Vera Creu tot el territori.\nAquesta benedicció del terme i de les persones significava oferir a tothom la compassió de Déu, i demanar que tots els sofriments, necessitats, drames humans, conflictes, experiència de la mort... gràcies a Jesús, mort en creu, es convertissin en experiència de vida i salvació. Amb aquell ritu es mostrava que el Senyor de la creu ens fa costat en les nostres creus personals.\nAlhora, el gest convidava a mirar el món des dels ulls del crucificat. Mirar com estan les persones, com viuen, la seva problemàtica... i manifestar que és Jesús el qui pot capgirar les coses i canviar la mort en vida, la desesperança en esperança, l'odi en amor, l'egoisme en generositat, la condemna en alliberament, la incredulitat en fe, el temor i la por en serenor i confiança.\nContemplar la creu és adonar-se que Déu per Jesús mira el món amb misericòrdia, compassió i tendresa. I no mirant-se de lluny els problemes i el mal, sinó assumint-los tots en la creu. Podem estar rodejats de violència, de sofriment, perquè la creu és dura, és una invitació al realisme, a la duresa de la vida, però també a la possibilitat d'afrontar-la sentint-se confortat i sostingut pel qui morí a la creu però ressuscità.\nSovint fem el senyal de la creu –tant de bo al llevar-nos– i quan anem a dormir; també en l'Eucaristia i en altres moments. Que no sigui un gest mecànic: expressem-hi la nostra confiança en Jesús salvador. [...] (extret del Full Parroquial)


Guitarra - Jocs Gratis Online\nSi el flaix guitarra simulador de joc en línia, vostè pot aprendre a extreure les diferents notes, aprendre els acords. Aquests jocs poden ser el pas inicial en el desenvolupament d'un instrument real.\nMoltes persones neixen sense la menor inclinació a la música. Però la combinació de la falta de veu i l'oïda, a la vegada és molt rar. Si bé les estadístiques diu que el rumor és bona veu més comú. És per això que molts dels nens en la infància o en l'adolescència són addictes instrument musical com ara una guitarra. El fet que la societat és una llegenda que les noies estan boges per romàntics joves cantant serenates a la guitarra. Pel que és cert - s'especifica cada noia en pau, però el fet continua sent - els nois estan tractant de tocar la guitarra a partir d'aquestes consideracions. Per descomptat, per aconseguir resultats significatius en aquest negoci, vostè necessita practicar cada dia durant molts anys, però aprendre unes quantes cançons en els tres acords - un problema molt real per a qualsevol persona amb sentit i sentit del ritme és present almenys en un nivell bàsic. La popularització d'aquest tipus d'instruments musicals ha estat impulsat pel desenvolupament de la música rock. Al segle XX, els adolescents de tot el món han tractat de garantir que formar una banda. Estaven asseguts durant hores en els soterranis i garatges, tractant d'aprendre una cançó favorita i crear alguna cosa. La majoria de zel celebrat amb l'adolescència, sinó dels que tenen alguna cosa seriosa, ara veiem a la televisió. Una altra conseqüència d'aquest enfocament era el desenvolupament de la música de carrer. La majoria dels músics del carrer jugant en transició i als carrers, jugar a la guitarra. El secret de la popularitat d'aquest instrument musical rau en el fet que és universal. Es pot realitzar gairebé qualsevol tipus de música. A la guitarra món de la informàtica també ha pres el seu lloc, que és ara tan ben desenvolupat, que els jugadors no poden jugar en una guitarra de veritat, però per ser els amos del joc en un simulador virtual. Guitarra que juga en línia poden no només amb el teclat, sinó també amb guitarres especials d'ordinador. A més, el guitarrista virtual ha de tenir les seves pròpies mans millor que el present, perquè els botons de la guitarra ordinador tant com les cordes d'aquest instrument. Per tant, són pocs els jugadors ordinaris poden exercir en la guitarra simulador greu a la màxima complexitat. Però el simple joc de tres botons amb una guitarra pot aprendre gairebé tot.En aquesta pàgina del nostre projecte de joc, vostè pot tractar de tocar la guitarra amb el teclat de forma gratuïta. I, per descomptat, sense registre i altres tràmits. Simplement juga per diversió.\nConcert a l'arribada\nOriginal Improvisació II\nRei de la guitarra de l'aire


L’Ajuntament de Castalla llança el qüestionari en línia en matèria d’Infància i Adolescència : Ajuntament Castalla\nL’Ajuntament de Castalla llança el qüestionari en línia en matèria d’Infància i Adolescència\nEl qüestionari, dissenyat per la consultoria valenciana EQUÀLITAT, participació i igualtat, estarà disponible de dimarts 20 d’octubre a dimecres 28 d’octubre\nAquesta actuació s’emmarca dins del disseny del I Pla Municipal d’Infància i Adolescència 2021-2024 de Castalla\nL’Ajuntament de Castalla convida a la seua població infantil i adolescent a participar en la fase de disseny del I Pla Municipal d’Infància i Adolescència 2021-2024, mitjançant l’emplenament d’un qüestionari en línia dirigit expressament a aquest col·lectiu de la nostra localitat, el qual estarà disponible des del dimarts, 20 d’octubre, al dimecres 28 d’octubre, podent accedir fent clic ací.\nEn aquest qüestionari, xiquets, xiquetes i adolescents respondran a una sèrie de preguntes confeccionades exclusivament per a la infància i adolescència de Castalla, considerant-se com a tals, aquells xiquets i xiquetes el rang d’edat dels quals oscil·le entre 6 i 11 anys, per un costat, i entre 12 i 17 anys, per l’altre costat.\nAixí mateix, convé destacar que, en elaboració del present formulari, s’ha adaptat tant el llenguatge com l’estructura dels continguts en funció de l’edat de la nostra població objectiva, establint les següents àrees temàtiques: cultura, esport, oci i temps lliure; educació i ocupació; salut i benestar: família, igualtat i interculturalitat; mobilitat, espai urbà i medi ambient; i participació i accés a la informació pública.\nAquest qüestionari en format telemàtic té especial rellevància per a la nostra casa consistorial donat que, mitjançant l’anàlisi de resultats, es disposarà una radiografia específica sobre les necessitats i debilitats del municipi en matèria d’infància i adolescència que, posteriorment, seran abordades a través de les diferents línies d’acció que es trobaran condensades al futur Pla Municipal d’Infància i Adolescència 2021-2024 de Castalla.\nPer tot això, l’Ajuntament de Castalla prega i agraeix als seus responsables públics, centres educatius, famílies i, sobretot, xiquets, xiquetes i adolescents del municipi, el seu compromís i col·laboració amb el I Pla Municipal d’Infància i Adolescència, ja que gràcies a tots ells i elles farem de Castalla un municipi més amigable amb la infància i adolescència.\n« Castalla reparteix 4.000 euros entre els esportistes d’elit locals per a ajudar-los a les seues disciplines\nHorts urbans per a ús agrícola i consum privat a Castalla »


Festa Major de Vilada - Pànxing\n• 40 anys de ninots a càrrec de Ramon Serra Massana. Es podrà visitar a la Sala de Plens de l’Ajuntament.\n• Exposició d’imatges antigues de Vilada organitzat per l’Associació de Gent Gran de Vilada. Es podrà visitar al Casal Pirinenc.\n• Exposició de joguines antigues organitzat per l’Associació Cultural Dones de Fàtima. Es podrà visitar al Local de Fàtima.\nTambé pots consultar el programa a la pàgina web de l’ajuntament de Vilada.\nPortes obertes a la piscina municipal\nObertura i inauguració de la temporada d’estiu\nEncesa de la foguera de Sant Joan amb la Flama del Canigó. Coca per a tothom.\nConcert de Vizuri\nConcert al parc dels Gronxadors amb el grup “Vizuri” acabant amb l’actuació de DJ Kutal. Hi haurà servei de barra.\nMissa en honor a Sant Joan\nMissa en honor a Sant Joan, cantada per la Coral de Vilada Les Veus del Picancel.\nSardanes amb la Cobla Berga Jove.\nLocal Cultural Carme Cirera\nConcert i ball de Festa Major amb el grup Pep i Maria José en format quartet.\nII Torneig de Futbol Picancel\nDurant tot el dia. Organitza CE Vilada.\nCantada d’havaneres amb Anxovetes. A la mitja part hi haurà rom Cremat per a tothom.\nClub Tenis Vilada\nActivitat programada per tot el dia, durada variable segons participants. Cal inscripció prèvia (més informació en programes a part). Hi haurà obsequis i refrigeri pels participants.\nOrganitza: Club de Tennis Vilada.\nA càrrec de Xuel Diaz.\nRepresentació de “Bona Gent” a càrrec de Quim Masferrer. Un espectacle ple de veritat. Un espectacle honest. Un espectacle on Quim Masferrer vol ser el teu espectador.\nEntrada general: 15€ // Entrada reduïda (majors de 65 anys i menors de 12 anys): 10€. Venda d’entrades: www.vilada.cat i a Queviures Maribel, Especialitats Viñas i Cal Massana.\nActivitat organitzada per l’associació Amics del Camí.


Construcció d’instruments de corda clàssics i moders: violí, guitarra, guitarra elèctrica, baix elèctric i ukelele. Cita prèvia.\nC Caterina Albert 20, Local 2\n08228, Les Fonts de Terrassa\nXviolins és la marca d’instruments musicals creada pel constructor i luthier Maiol Xercavins i Simó.\nEn Maiol va començar la seva trajectòria com a luthier el 2003, quan va construir la seva primera guitarra elèctrica de manera autodidàctica. Aquesta va ser usada en varies actuacions del grup de música en el que tocava en aquella època. Tot i que el grup es va dissoldre uns anys més tard, l’interès d’en Maiol per la construcció d’instruments musicals no va desaparèixer mai, si no que es va anar incrementant dia a dia.\nMolts i molt diversos instruments han sortit ja de les mans d’en Maiol, tot i que actualment centra els seus esforços en la construcció de guitarres elèctriques. La fabricació de les mateixes es realitza totalment a mida, partint d’un preu i concepte bàsic, el client pot encarregar l’instrument “al seu gust”, participant activament en tot el procés de construcció del mateix.\nPersonalment prefereix guitarres fabricades a partir d’un sol bloc de fusta d’Aurò (Acer Pseudoplàtanus) de procedència Nacional, deixant que la fusta llueixi les seves vetes i aigües naturals. La línia de guitarres de base (estàndard) mostra instruments amb poques floritures, sense perfils ni filets, amb pont fix, i formes adaptades per a ser molt còmodes per a la pràctica de l’instrument.\nEl client pot personalitzar la seva guitarra i encarregar: formes especials, ponts amb tremolo (tipus Bigsby i Floyd Rose), ferramentes especials, pastilles, perfils, filets, decoracions, gravats amb làser, etcètera .\nXixo Luthier →


A Pego continua augmentant l’atur – Ràdio Pego\nA Pego continua augmentant l’atur\nAl mes d’abril s’han registrat 952 persones sense feina, 23 més que durant el mes de març. Esta vegada la tendència global de la Marina Alta és positiva, ja que a l’abril s’aconseguia reduir l’atur en 256 persones, una reducció impulsada pel sector serveis i encapçalada per pobles costaners com Calp o Xàbia.\nL’efecte amortidor de la campanya turística de Setmana Santa, ha suposat que per segon mes consecutiu s’hagen reduït els altíssims nivells de desocupació a la Marina Alta. Encara així, en còmput interanual s’arrossega una pèrdua de 1.245 ocupacions. Açò suposa un ritme de destrucció de l’ocupació d’una miqueta superior a 3 feines cada dia.\nDes de CCOO s’assenyala que “des què va començar la crisi fa ja cinc anys, l’augment de la desocupació ha sigut d’11.066 persones, per la qual cosa les dades del mes d’Abril han de ser considerades un “miratge” en la llarga sequera que travessa el mercat de treball en la comarca (6 persones cada dia en eixos 5 anys han engrossit les llistes del SERVEF)”.\nNomés l’agricultura i el col•lectiu sense ocupació anterior augmenten el nombre de persones en atur, la major part del descens de la desocupació se situa en el sector serveis amb una baixada de 223 persones. Estes xifres confirmen allò que s’ha anunciat respecte a l’evolució de la desocupació al març: la situació de la campanya de Setmana Santa entre els dos mesos, ha repartit el seu efecte reductor de la desocupació en este període.\nEl sindicat CCOO subratlla “la lleugera reducció de la desocupació a Dénia que, encara que disminuïx la seua estadística en 40 persones, manté la xifra total per damunt dels cinc mil (5.015)”. Millor comportament han presentat Calp, Xàbia i Teulada que han rebaixat la seua comptabilitat en, respectivament, 91, 81 i 54 persones.\nA Pego, un poble de segona línia de costa, la tendència en el mes d’abril seguix la del mes passat i s’arriba als 952 desocupats. 23 més que al març, marcant-se així un nou rècord de desocupació al municipi. La pujada més notable s’ha produït al sector serveis que ha incrementat en 19 persones la llista de l’atur pegolina. Li seguix les persones sense activitat econòmica prèvia, on se n’afegixen 7.\nPer a Salvador Roig, responsable de Comunicació de CCOO a la comarca “la construcció de noves infrastructures que permeten millorar la comunicació, com el tren Dénia-Gandia són vitals per a la reactivació econòmica de la comarca, ens preocupa que en un context de retalls i amb un govern del Partit Popular en totes les administracions implicades en la gestió d’esta infraestructura, s’abaixe el nivell d’exigència, exhibit d’una forma tan contundent en l’etapa de Zapatero”.\n“Estes xifres, malgrat la conjuntural milloria, continuen mostrant un mercat productiu en recessió que requerix d’una consideració especial per part de les administracions públiques”, afirma CCOO. Que torne el crèdit a les PIMES i a les famílies i que s’estimule l’activitat econòmica mitjançant la inversió en ocupació, serien les vies per les aposta el sindicat. Contràriament a això, “la morositat de les administracions i la política de sistemàtic retall de despesa pública va a mantindre’ns en esta senda de destrucció de riquesa per molt de temps”, augura CCOO.\n← Educació en moviment\nHui reunió informativa de final de temporada del futbol base →


Visita d'usuaris d'una secció de l'Associació Alba. — Associació Cultural la Fal·lera Gegantera de Tàrrega\nVisita d'usuaris d'una secció de l'Associació Alba.\nVisita d'usuaris d'una secció de l'Associació Alba. 21 de abril de 2017...Sempre es un plaer d'esperar la col·laboració dels usuaris d'Airecel. http://otusineram.tarregae.org/gegantstarrega/totes-les-noticies/visita-dusuaris-duna-seccio-de-lassociacio-alba http://otusineram.tarregae.org/gegantstarrega/totes-les-noticies/visita-dusuaris-duna-seccio-de-lassociacio-alba/@@download/image/04_21,2017_ Amb els de Airecel (0).jpg\n21 de abril de 2017...Sempre es un plaer d'esperar la col·laboració dels usuaris d'Airecel.\nVisita guiada de 12 usuaris i la monitora Pilar Male, en una de les sortides que fan habitualment per conèixer les associacions de Tàrrega, per gaudir d'una divertida experiència que de ben segur recordaran.\nVan poder conèixer una mica més els gegants, gegantons, nana i capgrossos de l'Associació Cultural la Fal·lera Gegantera.\nAmb el propòsit d'aprofitar l'ocasió, per poder fer proves amb el capgrossos i saber la disponibilitat dels usuaris de Airecel, per tal de poder col·laborar com a portadors en la XXX Trobada de Gegants, capgrossos i grallers, que organitzem el dia 14 de maig.\nDesprés de decidir quin capgròs volia portar cada un, el Lluis Torra es posà el Popeie, la Anna es posà la Nena Anna, també es provaren els capgrossos Avi Pep i Castanyera.\nFent una petita passejada de la vitrina del carrer les Piques, on tenim exposada l' imatgeria, fins a pàrquing del Espai Fassina on tenim guardat el vestuari, per tal de saber assimilar anar caminant amb el capgròs posat i vestir-se amb la roba pertanyent de cada un dels capgrossos.\nMembres assistents de la colla: Mamen Sanchis, Pere Agea, Núria Moleres i Jepo Costa.


Drets i obligacions de l'inquilí - Api.cat\nHome Api\tDrets i obligacions de l’inquilí\nby Anna Gaya October 27, 2016 0 comment\nEn llogar un habitatge, se signa un contracte en el qual ambdues parts – arrendador i arrendatari – es comprometen al compliment d’uns drets i obligacions. Però no tots els inquilins saben exactament quins són aquests drets i obligacions o quines implicacions tenen… Te’ls detallem a les notícies immobiliàries d’Api.cat\nBusques cases de lloguer a Barcelona? Creus que coneixes quins són els teus drets i obligacions com a inquilí? Posa’t a prova!\nA negociar el preu de la renda mensual i la durada del contracte amb l’arrendador.\nA allargar el contracte mitjançant les pròrrogues obligatòries que contempla la llei. Si el contracte és d’un any, es pot prorrogar anualment fins a un màxim de 3 anys, obligatòriament per a l’arrendador i potestativament per a l’inquilí. I una vegada transcorreguts els 3 anys, si cap de les parts es pronuncia, es prorrogarà necessàriament un any més.\nA exigir-li al propietari que faci les reparacions que siguin necessàries per conservar l’habitatge en les condicions d’habitabilitat i servir a l’ús convingut, sense que li augmenti la renda per això.\nDret a rescindir el contracte unilateralment a partir dels sis mesos de durada.\nRecuperar la fiança i altres garanties que hi hagi dipositat si no hi ha danys ni desperfectes.\nDret de tempteig i retracte i d’adquisició preferent de l’habitatge, si el propietari la posa en venda. Tret que, en el contracte, l’inquilí renunciés per escrit a aquest dret.\nObligacions de l’inquilí\nPagar la renda puntualment i en els terminis acordats per contracte.\nFer un bon ús de l’immoble i conservar-lo.\nPagar el consum dels subministraments d’aigua, llum i/o gas.\nLliurar la fiança en efectiu i en el moment de la signatura del contracte.\nRetornar l’habitatge en el mateix estat de conservació en el qual se li va lliurar.\nInformar el propietari d’avaries greus o altres fets greus que poguessin suposar un risc per a l’immoble i els seus inquilins.\nAbandonar l’habitatge si el propietari la necessita abans d’hora per a ell o un familiar, recorrent a la “causa de necessitat” i ho demostra legalment.\nNo cedir el contracte, ni subarrendar parcialment l’habitatge sense el consentiment exprés i per escrit de l’arrendador.\nNo realitzar sense el consentiment exprés i per escrit de l’arrendador, cap tipus d’obra que modifiqui la configuració de l’habitatge.\nSuportar les obres de conservació de l’habitatge, per molestes que siguin, quan aquestes no puguin ajornar-se fins a la conclusió del contracte d’arrendament.\nSi tens dubtes sobre alguna qüestió, et recomanem consultar la Llei d’Arrendaments Urbans o acudir al teu API de confiança.\nViure a la platja o a la muntanya? Avantatges i inconvenients\nArriben les amortitzacions parcials sense comissions\nEm puc permetre llogar un àtic o dúplex...\nAixí és el Pla d’habitatge 2016-2025 de l’Ajuntament...\nCom puc registrar un habitatge com a turística?\nQuan i com renovar la cèdula d’habitabilitat\nAspectes clau en la instal·lació de les bústies


Maverick Viñales deixa Twitter: «No marxaré de MotoGP fins que guanyi» - Regió7\n21·04·21 | 20:41\nMaverick Viñales no està per romanços, el pilot gironí ha tancat el seu perfil de Twitter (amb gairebé 375.000 seguidors) arran de les crítiques rebudes pel Gran Premi de Portugal, amb polèmica inclosa. I és que les xarxes bullien amb el debat sobre la seva sortida tan endarrerida (12è) per a un pilot que aspira al títol de MotoGP.\nTot va començar quan el sistema electrònic que determina els límits de pista deixava a Viñales sense una volta ràpida a la Q2. En cas de no ser així, hauria aconseguit la primera fila de la graella. Però el pilot va haver de sortir des de la quarta fila i va acabar onzè després que se li fes impossible remuntar.\nLa bola va anar-se fent més gran, fins que Maverick va decidir tallar-ho d'arrel esborrant-se de Twitter -tenia 369.934 seguidors. "Si us sembla que soc una persona faltosa, perfecte! I si algú mereix la meva moto que l'agafi, no tinc cap problema, sé on arribaré i costi el que costi", va etzibar. "I si algú té ganes de criticar-me que m'elimini del seu compte de Twitter, si no ja eliminaré jo mateix el meu compte, que no tinc cap problema per fer-ho. Gràcies als que em donen suport, perquè realment ho agraeixo. Una abraçada", afegia. Dit i fet. Viñales va tancar el seu perfil.\n— Aleix Espargaró (@AleixEspargaro) 20 de abril de 2021


Villetta del Ciliegio Casarano Itàlia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nVilletta del CiliegioProvinciale per Ugento n. 1526, Casarano, Casarano, Itàlia, 73042 - Veure al mapaNotable7,9Basada en4comentarisVilletta del CiliegioVeure més fotosPiscinaVeure més fotosVeure totes les 37 fotosMolt bona ubicació 7,5Veure al mapa7,5UbicacióParticularitats que li encantaranaire condicionat\nSobre l'allotjamentDescripcióConvenientment situat a Casarano, Villetta del Ciliegio és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Aprofiti's de la riquesa de serveis i avantatges d'aquest hotel de Casarano. L'hotel ofereix aparcament de cotxes, transport hotel/aeroport, lloguer de cotxes, servei de llançadora, lloguer de bicicletes per garantir el més gran comfort possible als seus clients. Gaudiu de les comoditats d'alta gama com ara aire condicionat, aparell de televisió, nevera, mosquiter per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Villetta del Ciliegio és una elecció inteligents per a viatgers a Casarano, i ofereix una estada relaxant i sense molèsties.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsaire condicionatempolles d'aigua de cortesianeveraaparell de televisiómosquiter Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal que informeu el Villetta del Ciliegio de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 250 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.Mostrar més


I enmig de tot plegat, un títol a tocar\nEl Barça es juga la Supercopa amb el dubte de Messi dos dies després de l'ajornament electoral\nKoeman i Marcelino posen a la prèvia de la final de la Supercopa d'Espanya. Real Federación Española de Fútbol.\nBarcelonaDiuen que el tercer dilluns del mes de gener és el dia més trist de l'any. A part de donar nom a una de les millors cançons de New Order –Joy Division sense el desaparegut Ian Curtis–, el Blue Monday és carn de campanya publicitària i d'etiqueta fàcil a les xarxes socials després que Cliff Arnall, un psicòleg col·laborador de la Universitat de Cardiff (Gal·les), desenvolupés fa uns anys una fórmula de dubtosa consistència que, en temps de pandèmia, tindrà encara menys validesa. Però, posats a jugar, i portant la broma al terreny blaugrana, el Barça de Ronald Koeman té aquest diumenge (21 h, #Vamos) una bona oportunitat per desafiar la tristesa, animar el dilluns i il·luminar des de la gespa el futur del club, condicionat des de divendres per un ajornament electoral tan previsible com irresponsable.\nA l'equador d'una temporada que estava cridada a ser de transició a causa d'una deriva esportiva, econòmica i institucional que el covid no ha fet sinó alimentar generosament, i dos dies després que les eleccions a la presidència de l'entitat s'hagin hagut de traslladar com a mínim fins al 7 de març pels mals indicadors de la pandèmia i la inacció de Carles Tusquets, l'equip està disposat a aixecar un títol oficial després d'un any i mig de buidor. El Barça té a tocar la Supercopa d'Espanya després de vèncer la Reial Societat dimecres als penals i de la sorprenent desfeta del Reial Madrid a mans de l'Athletic Club a l'altra semifinal. Els culers, que tindran el dubte de Leo Messi fins a última hora, són favorits contra els biscaïns, als quals van derrotar sense massa problemes fa uns dies a San Mamés (2-3). Un triomf a La Cartuja no arreglarà el desgovern que impera al Camp Nou ni omplirà de cop la caixa per fitxar al mercat d'hivern, però donarà motius per somriure després de molts mesos de penitència.\nMessi va viatjar a Còrdova, però no va jugar la semifinal contra la Reial Societat. EFE/Salas\nMotius per somriure i arguments, un any després de la destitució d'Ernesto Valverde i de l'inici de la davallada que va provocar la dimissió de Josep Maria Bartomeu, perquè Messi vegi que una renovació amb el club de la seva vida potser no és tan mala idea. L'argentí ja sap que el Barça, sigui quin sigui el pròxim president, només li podrà ampliar el contracte a la baixa. Per això necessita motors esportius (i no econòmics) per quedar-se a casa, certeses que l'il·lusionin. Com Pedri, sens dubte la millor notícia en clau blaugrana de la temporada. Com De Jong, que, a mesura que l'entrenador l'ha acostat a l'àrea, va trobant el seu millor nivell. Com Ter Stegen, el porter superlatiu sense el qual la semifinal de dimecres no hauria tingut un final feliç. Com Araujo, un central que aprofita la lesió de Piqué i, de retruc, no fa tan imprescindible el fitxatge d'Eric García. O com Riqui Puig, el migcampista d'ADN Barça que va tenir el valor de llançar el penal definitiu contra la Reial Societat.\nA excepció de Puig, que començarà el partit des de la banqueta, tots els noms propis de la millora exhibida per l'equip en els últims compromisos seran titulars a la gespa sevillana. I pel que fa a Messi, les sensacions que tingui vuit dies després de lesionar-se al camp del Granada indicaran el seu nivell de participació davant l'Athletic. El 10 va entrenar-se sense aparents problemes a la prèvia de la final, però Koeman no correrà riscos amb ell a un mes de la represa de la Lliga de Campions. "Amb el Leo segur que tindrem més opcions, tant de bo pugui jugar", va dir, per la seva banda, Sergio Busquets, un altre dels protagonistes del canvi de rumb del Barça en les últimes setmanes. La tornada del 4-3-3 ha recuperat la versió habitual del de Badia, titular indiscutible en perjudici de Miralem Pjanic.\nDos precedents negatius\nUna victòria del Barça contra l'Athletic en aquesta Supercopa d'Espanya repararà la derrota de fa un any a Jiddah (Aràbia Saudita), a les semifinals contra l'Atlètic de Madrid. També compensarà la desfeta de fa cinc anys i mig precisament contra l'Athletic Club, quan l'equip blaugrana, llavors entrenat per Luis Enrique, va caure per 4-0 a San Mamés, cosa que va precipitar el primer títol per als bascos des dels anys 80. Un Athletic que si està jugant aquesta Supercopa és pel seu paper a l'última Copa del Rei, en què va eliminar al temps de descompte precisament el Barça.\nMentrestant, el tècnic dels de Bilbao, Marcelino García Toral, va enviar un missatge desacomplexat a la prèvia de la cita d’aquesta nit. “Hem de jugar en funció de nosaltres mateixos, però sempre tindrem en compte com juga el rival. No canviarem els conceptes que considerem prioritaris, però sí intentarem compensar aquells punts que considerem més forts de l’oponent. Els jugadors estan com si fossin canons. Es volen menjar el món i segur que ho posaran tot per guanyar”, va dir el preparador asturià, que fa un any i mig va conquerir una Copa del Rei amb el València vencent a la final precisament el Barça a Sevilla (2-1). Marcelino confiarà en el seu clàssic 4-4-2 i en la ratxa del veterà Raúl García, autor dels dos gols contra el Madrid a la semifinal, que formarà a la davantera amb Iñaki Williams. En canvi, no podrà comptar per lesió amb Yuri Berchiche, Peru Nolaskoain ni Unai López.\nFC Barcelona Leo Messi Supercopa d'Espanya


Ciències Experimentals: Dra. en Física\nData d’ingrés: 08/11/2018\nDiscurs d’ingrés: Abrir las puertas de la Biblioteca de Alejandría\nDiscurs de resposta: Dr. José Ramón Calvo Fernández\nSÒNIA FERNÁNDEZ-VIDAL és doctora en Informació i Òptica Quàntica per la Universitat Autònoma de Barcelona (UAB). Ha treballat i col·laborat com a investigadora en alguns dels centres més prestigiosos com són el Centre Europeu d’Investigació Nuclear (CERN) a Suïssa, el Laboratori Nacional dels Álamos als Estats Units o l’Institut de Ciències Fotòniques (ICFO) a Barcelona. És professora del departament de física de la Universitat Autònoma de Barcelona i\ncofundadora de la consultora tecnològica Gauss & Neumann.\nEn 2017 Sonia va ser seleccionada per la revista Forbes com una de les 100 persones més creatives del món.\nSònia és escriptora i divulgadora científica. Autora de la trilogia La Porta dels Tres Panys, novel·les de divulgació científica d’abast internacional destinada tant a nens com a majors i traduïda a 12 idiomes. Autora de Quantic Love, novel·la ambientada al CERN que apropa la ciència des del costat més humà. El seu tercer llibre “Esmorzar amb partícules”, és una obra de divulgació de física moderna destinada a tots els públics. El seu últim llibre, L’Univers en Les teves Mans, està destinat a nens i nenes i els endinsa en les meravelles del nostre Cosmos.


Per que va desapareixer Namek? – La Ç07\nCrec que tots recordarem aquella interminable lluita entre Son Goku, (que es transformà per primera vegada en super-guerrer) i Freezer. Aquells 5 minuts pareixien que mai acabarien, per a mi una de les millors batalles de tota la seria (si no, la millor).\nHi havia gent que criticava la falta de rigurositat a l’hora de fer que eixos cinc minuts duren quasi dos setmanes. Doncs be, jo vaig a explicar amb tots els meus coneiximents perque va durar tant aquella batalla.\nPer començar hem de recordar que Freezer llaçà l’atac per destruir Namek en el capitol 97 (DBZ), i va dir que en 5 minuts tot el planeta exploraria. Finalment el planeta explotà en el capitol 106, quasi 200 minuts despres de llaçar la bola d’energia contra el centre de Namek. Quina energia tenia eixa bola?\nPues anem per faena, una concentracio d’energia suficient per atravesar tot el planeta fins el seu centre, tambe es suficient per a desestabilitzar el nucli metalic del planeta (per molt extraterrestre que sigua, el nucli de Namek era de ferro com el de la Terra). Eixa desestabilitat causaria fallos magnetic i gravitatoris com es pot apreciar durant la destrucció del planeta. A mes a mes la bola d’energia al accedir al centre liquid del planeta, faria que aquest rotara mes rapid que de costum. Si l’atac de Freezer va ser capaç d’arribar al nucli del planeta, també el faria girar molt mes rapid que el seu ritme normal. Pero a cada volta tornaria a augmentar la seva velocitat exponencialment.\nAquesta rotació provocaria una anomalia planetaria, o el que els fisics anomenen, una singularitat. La rotacío del nucli de ferro a gran velocitat faria que es concentre la massa del nucli en un lloc cada vegada mes menut. La diferencia de volum del nucli faria que la superficie del planeta es trenqués (tal i com apareix en la serie).\nL’altre efecte de la singularitat es la deformacio del espai-temps. Vist des de una nau que escape del planeta es voria com si el planeta enconguix o com si s’estigueren allunyant molt mes rapid que de costum, i sobre tot, el temps pareix que es va parant conforme la densitat del nucli creix.\nAquest augment de la densitat no significa que el planeta es convertira en un forat negre, no te prou massa, si no mes be algo apregut a una “enana blanca”. Una vegada que la densitat del planeta es tal que el nucli no pot controlar-la, aquests finalment explotarà. Vist des de la terra en 5 minuts, vist des de Namek en 3 hores i pico.\nfecha 24 marzo 2007\n2 comentarios en “Per que va desapareixer Namek?”\nperò, però, però, però… com és possible????????\nD’ací molts anys quan tinga familia i tinga nets els contaré moltes històries i una d’elles serà la historia de Tomas:\nTomas era un xic normal quan era menut, era un estudiant normal com qualsevol xiquet. Però amb el temps va començar a despuntar per tindre una inteligència fora de lo normal, aleshores fou quan repetí 3 vegades C.O.U. Els pares, es quedaren molt disgustats amb ell perquè es pensaven que no tenia ganes d’estudiar i no volien que acabara treballant collint taronges o algo paregut, volien que fora “algu” en la vida. Però aquesta preocupació era innecessària ja que ells no tenien ni idea del que en realitat estava passant. Tomas, que tenia molt clar com encarar la seva vida, va repetir C.O.U. per voluntat pròpia ja que així podria assolir millor tots els conceptes bàsics que ensenyaven a l’insitut. Aquesta decissió va ser molt acertada ja que es va convertir en un xic molt intel·ligent i amb un gran domini de la fisica, matemàtiques, etc. Ell mateix va decidir com afrontar el seu futur acadèmic i començava a apuntar alt. Amb la informàtica en tots els seus aspectes com a afició, va començar la seua carrera com a químic i ací és on va cometre el seu únic i mes gran error ja que es va juntar amb qui no devia i clar, així acaben les coses.\nI fins ací la història fictícia de la vida del Tom, espere que vos agrade tant com a mi m’ha agradat el post\n25 marzo 2007 a las 17:16\ngracies tio!! que gran q eres!\n25 marzo 2007 a las 19:41


Cullera adjudica les obres per a eliminar els dos punts negres dels Collaos | RiberaBaixa.info\nCullera adjudica les obres per a eliminar els dos punts negres dels Collaos\nEl projecte contempla un parell de rotondes i un carril bici a manera d’anell verd des de la Font del Gegant fins a la carretera del Far\nL’Ajuntament de Cullera ha adjudicat les obres que eliminaran els dos punts negres dels Collaos en la confluència d’estes transitades vies rurals amb l’antic tram de la CV-502, la popularment coneguda com a doble revolta del Club de Tennis.\nCamí del Primer Collao\nEl projecte contempla la construcció de dos rotondes en el primer i el segon Collao que evitaran la situació actual en la qual, fruit de la distracció, molts conductors circulen en sentit contrari pel vell tros de la CV-502 que antigament era de doble sentit i des de la construcció del tram alternatiu va passar a ser solament d’un.\nEl regidor d’Urbanisme, Juan Vicente Armengot, ha indicat que encara que en la zona no s’han produït accidents de molta gravetat sí que solen donar-se constants situacions de risc motiu pel qual el govern municipal considera prioritària esta actuació.\nLes obres contemplen a més la creació d’un nou tram de carril bici que s’iniciarà en la Font del Gegant fins al primer Collao i es perllongarà per este camí fins a enllaçar-lo amb el ja existent en la carretera del Far, completant així un anell verd en la zona nord del municipi.\nEls treballs tenen un cost previst de 150.000 euros i són finançats per la Diputació de València, que ha cedit el vell tram al consistori perquè siga este el que a partir d’ara el mantinga. El projecte es va forjar el passat mes d’octubre amb la visita al municipi del diputat provincial de Carreteres, Pablo Seguí, qui va analitzar sobre el terreny la situació de la mà de l’alcalde, Jordi Mayor.\nAixí mateix, la Policia Local de Cullera estudia en estos moments modificar el sentit de la circulació en el primer Collao, que podria passar a ser d’un sol sentit des de la vella CV-502 en direcció a la carretera del Faro, mentre que el segon Collao seguiria sent de dos sentits.\nAmb esta mesura es reduirà l’actual perillositat de la zona, ja que l’estretor i falta de visibilitat del Primer Collao així com l’enorme ús que fan els veïns de Cullera del mateix generen conflictes en la circulació.\nLes obres podrien iniciar-se en el mes d’octubre, ha apuntat Armengot, qui calcula que si no hi ha cap imprevist podrien estar concloses durant els primers mesos de 2018.\nGran festa amb simbologia vaquera per al ‘Mig Any Faller’ d’Almussafes\nPublicació següentLa Plataforma Pont de Ferro seguirà reivindicant la passarel·la en aquesta legislatura\nPublicació anteriorEls joves d’Almussafes es preparen per a un intens cap de setmana amb el ‘+ Jove’


Deixeu que els herois descansin en pau | Amb C de Cinema\nDeixeu que els herois descansin en pau\n21/05/2010 in Retorn al passat | Tags: Aventures, Steven Spielberg\nEl tràiler de la pel·lícula Indiana Jones i el regne de la calavera de cristall que es va poder veure a internet molt abans de l’estrena em va provocar dues sensacions contraposades. Per una banda, unes ganes terribles d’embarcar-me en una nova expedició amb l’arqueòleg més famós del cel·luloide. Aquells que, com jo, érem adolescents durant la dècada dels 80 del segle passat, vam créixer i ens vàrem apassionar amb cada nova aventura del personatge. Aquest nou Indiana Jones tindria un punt de nostàlgia cinematogràfica i personal: l’intent desesperat de reviure una adolescència perduda, encara que només fos per dues hores. Per altra banda, però, sabíem que George Lucas, creador i productor de la trilogia original, havia ultratjat una altra saga -galàctica, en aquest cas- d’aquella època amb unes preqüeles insubstancials. Calia, doncs, ser prudent.\nIndiana Jones i el regne de la calavera de cristall conté, en essència, un element bàsic present en totes les altres aventures del Dr. Jones: el viatge físic i espiritual dels personatges per arribar a trobar una resposta continguda en un objecte (un element real o imaginari, font de coneixement i poder) motiu de la recerca. És un viatge cap a l’autoconeixement més que no pas la voluntat d’aconseguir una recompensa material. Aquesta fascinació primigènia pel viatge ple d’aventures màgiques es remunta a la nit dels temps, a la mitologia grega. Els Argonautes, poema èpic escrit per Apol·loni de Rodes, narra les peripècies de Jasó i altres herois mitològics en el seu llarg viatge cap a la Còlquida per tal de localitzar el Velló d’Or. Aquest esquema argumental ha estat la llavor que ha generat centenars de pel·lícules del gènere d’aventures, i aquest nou Indiana Jones no n’és una excepció.\nEn aquesta nova producció, Steven Spielberg, ha intentat preservar l’esperit de les tres primeres pel·lícules. Malgrat l’ús inevitable de la tecnologia digital, no ha intentat dissimular uns decorats fets de cartró pedra, amb un regust a cinema clàssic. Els actors han pogut actuar amb altres actors reals i no pas amb personatges creats per ordinador. El guió conté tots els elements típics d’una producció Spielberg: ritme i acció a gavadals, diàlegs enginyosos, una mica de cultura popular, ciència i misteri. Un còctel que gairebé sempre havia donat com a resultat un èxit aclaparador en mans del Sr. Spielberg. Però aquesta vegada, alguna cosa ha anat malament.\nPer començar, Spielberg ha volgut homenatjar aquelles pel·lícules que el van fascinar de petit: La reina d’Àfrica, les pel·lícules d’Errol Flynn, els móns de Jules Verne, etc. A priori, això no seria criticable, però resulta que el guió esdevé un simple encadenat d’idees visuals i argumentals reciclades. A més d’aquestes referències cinematogràfiques més o menys dissimulades, hi trobem referències a altres pel·lícules de la saga, idees d’altres llarmetratges del mateix Spielberg, planificacions d’escenes gairebé calcades de A la recerca de l’Arca perduda, i, fins i tot, un homenatge a l’actor Johnny Weissmuller en una escena veritablement ridícula, per no dir lamentable. Després de 19 anys no han sabut pensar res de més original?\nDels nous personatges que apareixen en el film, cap té un atractiu suficient com per entrar a formar part del panteó de companys d’aventures de l’arqueòleg: ni Irina Salko (Cate Blanchett) pot superar el deliciosament pervers i histriònic Bellocq (Paul Freeman), ni l’agent doble George McHale (Ray Winstone) pot competir en simpatia amb Sallah (John Rhys-Davies) o l’entranyable Marcus Brody (Denholm Elliott). Ni Karen Allen sap què fer amb el personatge de la Marion Ravenwood. L’actriu segurament es deuria preguntar què caram hi feia en una pel·lícula d’acció a una edat en què segurament estaria millor en una sitcom de sobretaula. I és que els anys no s’han portat tan bé amb ella com ho han fet amb Harrison Ford.\nLa pel·lícula conté moments massa discursius que avorreixen l’espectador i plantejaments argumentals confusos o poc desenvolupats que no porten enlloc. En resum, una oportunitat perduda que ha deixat els espectadors que volien reviure les emocions que van experimentar d’adolescents amb una sensació agredolça. Una traïció al record cinematogràfic de molts aficionats perpetrada pel sr. Lucas, en connivència amb el director i l’actor principals.\nEls joves que avui contemplin per primera vegada les aventures del Dr. Jones potser sortiran del cinema prou satisfets, hauran quedat embadalits amb les piruetes tècniques dissenyades pel director i els actors, amb les persecucions, les explosions, els efectes especials, etc. Segurament, però, la propera temporada ja no recordaran cap de les imatges vistes en aquest film. Hauran estat substituïdes per altres imatges amb les mateixes dosis d’acció i aventura però sense cap connexió emocional. Els més nostàlgics demanavem alguna cosa més després d’esperar tants anys. Ens havien promès una altra cosa.\nAquest article es va publicar a la pàgina web Impuls d’Opinió el maig de 2008\n« Alícia ja no té el cap ple de pardals\nAires de revenja en el bosc de Sherwood »


La millor pedrera del Seguici Festiu de Reus | Diari de Tarragona\nQuema un contenedor en la avenida Països Catalans de Reus\nEl Aeropuerto de Reus proyecta 27 rutas para el verano con Bielorrusia como novedad\nEl Cafè de Reus abrirá en marzo tras más de un año cerrado\nLa millor pedrera del Seguici Festiu de Reus\nFans del Seguici. Uns 500 nens van ballar i lluir els elements que han construït aquests dies. El Santuari es va omplir de sardanes tot el dia\n22 de Septiembre de 2019 - 21:20 hs\nLa cercavila dels elements festius va recórrer els carrers del centre. FOTO: A. GONZÁLEZ\nLa passió que desperta la festa major de Reus cada vegada comença abans. Lluny de conformar-se amb el Seguici Festiu Petit, els més petits de casa també volen tindre els seus propis elements. Per això fa anys que participen de la Trobada d’Elements Fets Per Tu-Fan del Seguici. Un acte que organitza Canal Reus Televisió, amb el suport de l’ajuntament, i que s’ha convertit en la millor pedrera possible. I aquest diumenge no ha estat una excepció tot i la intensa pluja que va caure durant bona part de l’acte.\nUns 500 nens i nenes han omplert aquest diumenge la plaça del Mercadal amb els elements del seguici que han estat construint aquests dies a casa amb molt d’esforç, passió i il·lusió. També els pares i mares i han contribuït de valent, ja que moltes de les creacions eren autèntiques recreacions en petit dels originals.\nGegants, Nanos, el Lleó, la Mulassa, el Basilisc o la Víbria. Desenes de creacions de totes les mides, formes i colors no han deixat de moure’s ni un instant per la plaça. Entre aquests hi havia el Joel i la Marta, dos germans que lluïen dos impressionants Àliga i Mulassa. De fet, actes com aquest demostren que tant la Mulassa com els gegants es mantenen entre els elements més estimats.\nEn primer lloc, els participants han immortalitzat les seves creacions al photocall i després han iniciat la cercavila acompanyats per la música de l’Aula de Sons. Però durant els primers compassos i quan la cercavila ja ballava pels carrers Major i Peixateries Velles la pluja ha fet acte de presència i el recorregut es va suspendre momentàniament. Per sort, la tempesta ha amainat i s'ha de poder reprendre l’acte per acabar ballant tots els nens i nenes al centre de la plaça i lluint més que mai totes les creacions.\nSardanes al Santuari\nBona part de l’activitat d'aquest diumenge ha tingut lloc durant tot el dia als voltants del Santuari de Misericòrdia. Primer amb la missa en honor a les Coris de la ciutat i, després, amb la celebració del tradiconal Aplec Sardanista Baix Camp oganitzat per la Colla Sardanista Rosa de Reus. De fet, centenars de persones es van reunir per ballar sardanes des de les 11 del matí i fins ben entrat el vespre.\nAixí i tot, un dels moments més especials ha estat quan, sobre la una del migdia, s'ha fet una ballada conjunta amb la participació dels alumnes de sis escoles de la ciutat. Totes elles van formar diferents rotllanes per seguir les notes que marcaven les cobles participants – Jovenívola de Sabadalle, Reus Jove i Pare Manyanet–-.\nPerò a més a més, també s’hi han apuntat de manera especial els gegants Per i Cori de la Colla Gegantera de l’Institut Pere Mata i el gegant Peret Ganxet. En aquest sentit, Maria Teresa Raduà, de la Colla Sardanista Rosa de Reus es mostrava ahir molt satisfeta per com estava transcorrent el dia.\nEnguany, l’aplec sardanista també ha comptat amb diferents activitats paral·leles com ara un taller d’escacs a càrrec de l’AEC de Reus, un taller de reciclatge, una sessió de contacontes pels més petits, un espai de lectura o també un estand informatiu de l’ANC.\nTítulo y récord catalán sub23 para Jan Sans en 60 metros


Organització general del curs 2018-19 - Petit Aloma\nOrganització general del curs 2018-19\nServei d’assistència pediàtrica\nNormativa de medicació\nInici de curs: 3 de setembre de 2018\nFinalització curs: 26 de juliol de 2019, a les 15 h.\ndilluns 4 de març de 2019.\nNadal:els alumnes assistiran a classe els dies 27 i 28 de desembre de 2018 i els dies 2, 3 i 4 de gener de 2019 . La resta de dies, seran festius.\nSetmana Santa: Del 18 al 22 d’abril, ambdós inclosos.\nAcollida matinal de 07 a 09 h.\nPermanència de tarda: de 17 a 19 h. El grup mínim d’alumnes per a dur a terme aquest servei, serà de 4 nenes/nens.\nLa resta d’hores d’activitat (7 a 9h i de 17 a 19’30h) són hores de permanència, per tal de fer-ne ús s´ha de notificar a la secretaria del centre emplenant el justificant adjunt, en cas de ser fixes; els menjars esporàdics s’han de notificar abans de les 10h. Es donarà el servei sempre i quan hi hagi demanda. Als períodes de Nadal, Setmana Santa i Estiu, només hi haurà servei fins l’hora estipulada de finalització de classes dels dies assenyalats al calendari (fins les 17 h.).\nNo es podrà romandre a la classe en el moment d’entregar als nens parlant amb les educadores ja que han d’estar pendents dels nens i començar l’activitat diària de manera puntual per tal que els nens s’acostumin a unes rutines.\nQualsevol encàrrec, ho hauran de notificar a secretaria, on seran atesos com es mereixen.\nPer accedir a la llar i a la secretaria, ho hauran de fer per l’edifici de la llar.\nEl seu ús és obligatori. Els nens i nenes de P1vindran vestits diàriamentamb el xandall de la llar d’infants per a més comoditat per als nens/-es, per a les famílies i per a les educadores i també portaran la bata, que ha d’estar posada des de casa. A més cal portar diàriament: la motxilla, l’agenda i els pitets de la llar si es queden a dinar o són de P.0. La màrfega (només alumnes de menjador) es deixa els dilluns i es retorna els divendres.\nPer als nens i nenes de P2, l´ús del xandall diari no serà obligatori per a aquest curs, només serà obligatori els dies de psicomotricitat i excursions, però si per comoditat volen, també el poden fer servir com a vestimenta diària. També hauran de portar la bata posada de casa.\nTot el material (llibre i vestuari) es podrà adquirir el dia 30 d’agost en horari de 10 a 13 i 16 a 17’30 h en l’edifici de l’ESO (Cal emplenar la fitxa de petició, que trobareu a la página web i portar-la el dia de la compra.)\nEl material s’haurà de portar a la tutora el dia 31 de 10 a 13 i de 15 a 16h (bossa de canvi, bolquers,crema…)\nTornarà a haver venda de vestuari al mes de desembre i a la primavera.\nP1 i P2 : Dijous 20 de setembre, a les 17’30 h.\nP1 i P2 : Dimecres 13 de març, a les 17’30 h.\nA partir del mes d’octubre, es reprèn el servei d´assistència mèdica continuada, que consisteix en :\nuna visita setmanal del/de la pediatra del centre amb la qual es desenvolupa una tasca assistencial adreçada a alumnes, sol.licitada pels pares, atenent les consultes que se li plantegin.\nsupervisió de la farmaciola de l´escola.\nEls pares interessats a fer consultes haureu d´emplenar el full de sol.licitud de visita que trobareu penjat a l’àre de “Documents” de la web, i que seguidament es farà arribar al pediatra.\nAnirà a càrrec de les orientadores, Alba Ibáñez i Sandra Gallego, que duran a terme l’observació del nens, si cal, per les indicacions facilitades per les educadores, personal de direcció i les famílies.\nL´activitat la desenvoluparan tots els alumnes d’1 i 2 anys, i es portarà a terme des del 18 de setembre fins al juliol. Dies de psico:\nBressol 1 any: dilluns i dimecres.\nBressol 2 anys: dimarts i dijous.\nNo oblideu que per desenvolupar l´activitat és obligatori l´ús de l´equip esportiu de l’escola, inclosa la samarreta. I que les vambes han de ser, obligatòriament, de velcro.\nD’acord amb el Projecte Educatiu de l’Escola, treballem l’ aprenentatge de l’anglès d’una manera lúdica: cançons, ordres senzilles, paraules dels continguts treballats, etc. D’aquesta forma la llengua anglesa s’esdevé en llengua habitual d’ús a l’aula, tot amb un material propi del centre: English with Alomie que us presentarem a la reunió inicial de curs. Tots els continguts es treballaran en les tres llengües vehiculars, català, castellà i anglès\nPer tal de viure d´una forma més dinàmica i creativa l´educació artística musical, tots els dimarts en Pere Salicrú, mestre de música, farà petits concerts i actuacions en viu des de P.0. Podeu consultar la seva web i descarregar les seves cançons al següent enllaç:\nEl servei de menjador s’iniciarà el dia 3 de setembre. Els alumnes que utilitzin el servei de menjador, de manera fixa, de setembre a juliol, ambdós inclosos, abonaran 145 euros mensuals. L’esmentada quantitat està calculada en relació al nombre de dies lectius i dividida entre els mesos escolars. Els alumnes que facin ús d’aquest servei, ho hauran de comunicar abans del dia 31 d’agost , emplenant la fitxa de menjador (document a la web)\nEls alumnes de P1, menjaran triturat fins el tercer trimestre, tenint en compte excepcions decidides a direcció.\nEls alumnes que desitgin quedar-se a dinar de forma puntual, ho hauran de comunicar a secretaria abans de les 10 h. Passat aquest horari, no es podran quedar, excepte urgències. El preu per menú serà de 8’50 i s’haurà d’abonar el mateix dia a secretaria.\n30 d’agost: Horari de recollida: 9-11h i 15-17h. Per a qualsevol anomalia relacionada amb el tema dels llibres hauran de venir el 7 desetembrea la secretaria de 16-18h. Més tard d’aquesta data no s’acceptaran reclamacions.\nRecordin que no es lliurarà cap nen a cap persona sense l’autorització escrita. Si les persones habituals no poden venir a buscar-los, cal indicar a l’agenda, amb nom, cognom i DNI, qui vindrà.\nQuan un infant arriba a l´escola amb una malaltia transmissible exposa els altres a perill de contagi, per tant no pot assistir a l´escola cap infant malalt, sempre que presenti aquestes simptomatologies: febre, processos diarrèics aguts o infecciosos, estomatitis, erupcions i altres alteracions de la pell, conjuntivitis infeccioses sense tractament, vòmits i presència de polls. Podrà reincorporar-se a la vida escolar quan el pediatra ho indiqui. Sempre que el centre comuniqui als pares o responsables que el nen-a es troba malament s´ha de passar a recollir en un màxim d’una hora, tant pel seu bé com pel de la resta d’alumnes.\nNo es donarà cap medicament als alumnes sense l´autorització de medicació corresponent, que es troba a l´agenda; haurà d’estar degudament emplenada i amb totes les dades. A l’alumnat de mitja jornada no li serà donada cap medicació, ja que els pares podeu posar horaris per fer-ho a casa.\nSi voleu que, en cas de necessitat, s´utilitzi un antitèrmichaureu d´emplenar un justificantpermanent, que teniu al final d’aquesta circular i entregar-li a la mestra el dia de l’entrevista.\nEls esmorzars dels nens de permanència (7-9h) es donaran fins les 8´30h, sempre i quan sigui esmorzar del centre (suplement d’esmorzar), de forma que tots els alumnes que entrin a partir d´aquesta hora o no demanin esmorzar escolar han d´entrar esmorzats.\nNo es donarà cap biberó o farinetes coincidint amb hores d’entrada, és fonamental que el ritme alimentari sigui l’adequat i habituar-los a la necessitat d’esmorzar abans de sortir de casa.\nAl voltant de les 10h els nens-nenes de P.1 i P.2 fan un petit desdejuni, ha de ser lleuger i no es permetrà la combinació de menjars hipercalòrics o amb excés de greix (ex. pasta amb suc/batut). Hem de pensar en la necessitat de controlar la ingesta d’aliments saludables. A part que l´Escola està incorporada en diferents programes d’Alimentació. En cas d’observar aliments no adequats es retornaran a casa (entre d’altres talls de fuet, etc). En cas de posar fruita ha de ser tallada.\nNo es pot fer ús de recipients de vidre.Tot ha de ser de plàstic.\nDurant el període de migdia, de 13-15h no s´atendran les trucades ni s’obrirà la porta, ja que és l´hora de descans dels alumnes.\nPortar joguines de casa queda absolutament prohibit. Si les portéssiu us les hauríeu d’emportar.\nEstris personals dels nens: bolquers,(S´han de portar els 2 primers dies del mes), crema de canvi(si es fes servir), pitets de l´escola(pels alumnes de menjador),biberó d´aigua (només P0). Recordeu que l’escola proporciona l’aigua i les tovalloletes.\nTot aquest material cal portar-lo a l’escola el dia 31 d’agost, de 10 a 13h i de 15-16h. D’aquesta forma els primers dies ens podrem dedicar plenament als vostres fills-es i ho tindrem tot a punt. El primer dia de classe no acceptarem material i en conseqüència, si no podeu fer aquesta gestió, haureu d’entregar tot en la secretaria, o bé encarregar a algú que porti el material a l’escola.\nLa resta de materials: colònia, kleenex, suero. . . les posa el centre.\nS’entregarà diàriament la bata per ser rentada. No s’acceptarà cap bata bruta o descosida. Podeu tenir bata de màniga curta per l’època de calor, descosint o tallant l’original.\nTotes les jaquetes i abricshan de portar una cinta(de 10-12cm) amb el nom per tal de poder penjar-les i identificar-les.\nVestimenta dels nens: no es poden portar “petos”, tirants o cinturons, ja que tota la roba ha de facilitar el canvi de l’alumnat. Per tal de facilitar el gateig i primeres passes, les nenes que no caminin, no podran portar vestits ni faldilles, ja que els provoca caigudes i cops en trepitjar-se´ls.\nEls cotxets es poden deixar a la zona destinada a tal fi; heu de tenir present que l´escola no es responsabilitza d´ells ni del que continguin.\nNomés es podran portar els cotxets de P.0 i P.1; els alumnes de P.2 que portin el cotxet se l’hauran d´endur (si hagués cap necessitat de deixar-lo s’ha de parlar amb Direcció). Tots els cotxets s’han d’identificar amb una etiqueta amb el nom del nen-a en lloc visible. S’hauran de deixar completament tancats encara que portin adaptadors o altres estris. Si queden oberts es prohibirà l´ús d´aquest servei als pares corresponents, ja que ocupen el doble d’espai i perjudiquen a la resta de famílies.\nLes famílies dels infants de P0 no podran accedir a l’aula amb el cotxet, per no dificultar l’entrada de la resta d’alumnes.\nNo es donarà cap medicament als alumnes de jornada partida. Per poder donar medicació als nens de menjador , caldrà emplenar un justificant en què s´indiqui : el nom del medicament, la data d´inici i finalització del tractament, especificant la quantitat exacta a donar.També s’ha d’indicar el nom del pare o tutor amb el seu D.N.I. i signatura. Document que trobareu a secretaria. Per poder donar antitèrmic s´haurà d’omplir el qüestionari d’interès general.\nQüestionari d’interès general: Haurà de presentar-se el primer dia de classe a la mestra, degudament emplenat. El trobaran penjat a la web a l’espai de “Documents” o aquí.\nÚs d’imatge: volem recordar que per tal d’accedir al material gràfic dels vostres fills-filles hem de poder tenir signada l’autorització d´ús d’imatge. Cal emplenar el full adjunt de tot aquell alumnat que no s’hagi entregat. El trobaran a la secció “Documents” del menú superior o aquí.\nLogopèdia: el centre farà el control i dictamen de les necessitats de l´alumne, prèvia petició del professorat i s’entregarà als pares/mares l’informe dels resultats; a partir d´aquest moment els que estiguin interessats en què els seus fills continuin amb tractament poden gaudir del servei de reeducació logopèdica al propi centre, amb una quota reduïda que variarà en funció de les sessions setmanals que es portin a terme, a determinar amb l’especialista si serà dintre o fora de l’horari escolar.\nServei d’orientació: atenció individualitzada, reunions amb pares, etc.\nPersones Responsables : Alba Ibañez i Sandra Gallego.\nDescarrega aquí el document d'Organització del curs 2018-19


SISÈ Curs 2018-19\nParticipació a l'ESTALMAT I entrega de premis "NI 1 FOC AL BOSC"\nAcabarem el mes de maig anant a veure els companys i companyes al teatre ja que participen a la MOSTRA DE TEATRE i ens van convidar.\nVam veure dues obres ben variades i difícils d'interpretar, ho van fer molt bé.\nAquest primer cap de setmana del mes de juny ha estat ben participatiu:\ni Andreu Sureda\nhan participat a les proves ESTALMAT(ESTímul del TALent MATemàtic).\nElls han estat quatre dels 360 participants.\nEsperem que hàgin tengut sort però el que si es cert que ha estat una bona experiència independent dels resultats que puguin haver obtengut.\nTenint present que dia 5 de juny es EL DIA MUNDIAL DEL MEDI AMBIENT, l'ajuntament de Son Servera diumenge fa entrega als finalistes del concurs de dibuix "ni 1 foc al bosc" un obsequi.\nNa Valentina Lublow i n'Enric Romero han estat finalistes del CEIP Jaume Fornaris i Taltavull juntament amb companys del CEIP Na Penyal.\nPublicat per Tutora 5è B a 8:07 Cap comentari:\nLa nostra escola participà a la diada de mediadors que organitzà la Conselleria a Calvià. Na Bel Morey, mestra d'E:F n'es la coordinadora i ens hi acompanyà juntament amb la cap d'estudis de l'escola, na Magdalena.\nPublicat per Tutora 5è B a 11:49 Cap comentari:\nNOTÍCIES DEL MES DE MAIG\nAquest trimestre li deim trimestre però sols son dos mesos, començarem dia 29 d'abril i acabarem dia 21 de juny. Serà un "trimestre" ben curt per tots i totes els de l'escola però per l'alumnat de sisè serà curt e intens.\n1.- Ja tenim protagonistes per fer el paper de Victor i Rita a la cantata que farem dia 18 i 19 de juny al teatre LA UNIÓ a les 20.30 per el públic que vulgui venir a veure'ns i al matí per els nostres companys i companyes de tota l'escola.\nhem començat a assajar de valent.\n2.- Per altre banda començam a preparar la festa de final de curs que farem dia 20 a l'escola.\n3.- VISITAM L'IES, dos companys ens van fer de guies.\n4.- Dia 23 va ser el dia que com cada any vam fer Educació viària, vam dur bicicletes i els cascs i amb els policies vam fer el circuit.\n5.- Hem començat un projecte, aquest serà el darrer que farem del curs : un connecta, això es un circuit que farem en joc.\n6.- A les 9hr, a l'hora d'entrar hem trobat un ocellet, l'hem agafat i li hem fet una gàbia improvisada.\nPublicat per Tutora 5è B a 11:22 Cap comentari:\nComençam la setmana preparant la jornada de demà.\nDuim un curs fent activitats per el dia de demà. Ara sols falta organitzar-nos l'espai i tenir totes les coses preparades per quan venguin els companys i puguin passar el millor dia, per nosaltres serà especial, estam a sisè i es el darrer any que som a l'escola.\nAVUI HA ESTAT EL GRAN DIA, TOT UN ÈXIT.\nPublicat per Tutora 5è B a 7:53 Cap comentari:\nParticipació a l'ESTALMAT I entrega de premis "NI ...


¿Un comerç necessita tindre una pàgina web? - Mejor en Benetússer\nInicioReflexiones¿Un comerç necessita tindre una pàgina web?\n20 de enero de 2020 Vicente Navalón Pardo Reflexiones 0\nCal tindre una pàgina web?\nPresència digital unit a estratègia de Màrqueting\n¿Per què és tan important tindre presència en Internet?\nAugmenta les vendes dels teus productes o serveis\nCrea una imatge favorable de marca\nAugmenta la visibilitat del teu negoci\nOfereix informació addicional sobre el client\nEn l’actualitat, molts comerços i empreses no són conscients de la necessitat i importància d’estar present en Internet.\nMolts directius d’aquests comerços i empreses pensen que no té sentit ni benefici invertir en Màrqueting Digital, o simplement que és una pèrdua de temps tindre a un grup d’experts gestionant aquesta activitat, però s’equivoquen i molt.\nAquesta visió dels líders d’empreses pot estar basada en el desconeixement dels beneficis que Internet pot aportar a les seues organitzacions.\nÉs tan simple com dir “si no estàs en Internet, no existeixes” i t’explicaré per què.\nÉs molt important considerar que per a tindre una bona presència online cal comptar amb una bona estratègia de Màrqueting. Totes dues coses van de la mà.\nPer tant, presència digital no sols és sinònim de disposar simplement d’una pàgina web ben dissenyada i actualitzada, es necessita moltes altres estratègies per a portar a l’empresa als primers resultats de Google.\nHem d’optar pel SEO, xarxes socials, campanyes de SEM… Tot això ajudarà al fet que la nostra empresa tinga més benefici i gaudi d’una existència digital d’èxit.\nPer això pose l’accent que no és tan fàcil com podem pensar, es necessita temps i sobretot coneixement sobre el tema.\nEl que vol dir que no és impossible, ja que podem trobar en la xarxa milions de post, cursos presencials, online… i fins i tot podem contractar a gent experimentada perquè s’encarregue d’això.\nPodria enumerar diverses raons explicant la importància que té estar en la xarxa pel fet que el món de Internet està en constant creixement i sobretot en constant actualització.\nPot ser que sone al típic, però és capaç de doblar la facturació dels teus beneficis, si sabem aprofitar les estratègies digitals. Els mitjans digitals són més econòmics que els mitjans coneguts com a tradicionals (televisió, ràdio, premsa…).\nPer exemple, gràcies als e-commerce el client pot trobar qualsevol botiga online “oberta” les 24 hores i realitzar una compra en segons.\nHui dia, les xarxes socials són la imatge de qualsevol empresa. Cal tindre molta cura amb això, ja que una mala gestió d’elles pot provocar rebuig per part dels usuaris.\nNecessitem persones capaces d’optimitzar les Xarxes socials de la millor forma possible. A aquestes persones se’ls coneix com Community Manager (Administradors de la Comunitat). Pot semblar una tasca simple però no tothom està capacitat per a portar aquest tipus de coses.\nGràcies a les Xarxes Socials podem proporcionar una comunicació directa i personalitzada, obtindre una resposta immediata del client i reforçar i aconseguir “engagament”(1).\nÒbviament, el desavantatge és que es necessita temps i paciència per a gestionar-les.\nLes Xarxes Socials són el boca a boca 2.0 de l’actualitat.\nA través d’Internet pots tindre un major abast geogràfic d’una manera molt més rendible, és a dir, pots atraure nous clients potencials d’altres ciutats, països… el que ajuda a generar major trànsit a la web.\nA part d’oferir informació addicional sobre el consumidor, també podem avançar-nos al que vol el client, és una dels avantatges que Internet ofereix.\nFinalment, cal esmentar que estar en la xarxa et presenta la possibilitat de fidelitzar clients.\nSi busques tindre presència en Internet i vols formar-te sobre aquest món, no deixes de contactar a l’Associació de Comerciants Benetússer on et podrem asesorar sobre aquestes qüestions.\n(1)És la capacidad d’un producte (una marca, un blog, una aplicació) de crear relacions sólides y duraderes amb els seus usuaris generant eixe compromís que s’estableix entre la marca i els consumidors\nDossier de prensa del 20 de enero de 2020


UNA ANÈCDOTA. El famós cartell anunciador de la pel·lícula fa referència a l’escena de seducció protagonitzat per la senyora Robinson davant l’atenta mirada de Benjamin. Anne Bancroft havia d’assistir a la sessió fotogràfica, però li va resultar impossible per motius d’agenda així que van contractar a una jove model que estava iniciant la seva carrera en aquells moments: Linda Gray. Uns anys més tard interpretaria el paper de Sue Ellen a la sèrie Dallas. El secret s’ha mantingut al llarg de totes aquestes dècades i ho ha fet públic la pròpia Gray aquest mateix any, en una entrevista, on revelava que havia cobrat 25 dòlars per la sessió. “No va estar malament per una sola cama”, ha declarat fent broma l’actriu.\nUNA OBRA VIVA. Han passat prop de 50 anys des de la seva estrena i, quan remirem la pel·lícula, veiem que encara funciona com al primer dia. Ha aguantat esplèndidament el pas dels anys. Un dels seus secrets és que –com molts dels personatges shakespearians- els seus protagonistes són arquetips humans presents a la societat i les seves situacions no ens resulten llunyanes... En Benjamin podria ser perfectament un dels nostres companys d’institut. Aquesta és una de les seves grans virtuts!